ગીર સોમનાથ જિલ્લાના ઇણાજ ગામમાં મનરેગા યોજનામાં ફરિયાદ નોંધાયા બાદ ધરપકડથી બચવા સરપંચ, તલાટી સહિતના ત્રણ આરોપીએ ગુજરાત હાઇકોર્ટમાં આગોતરા જામીન અરજી કરી હતી, જેને હાઇકોર્ટે સોમવારે ફગાવી દીધી હતી. અત્યાર સુધી વિવિધ મુદ્દતોમાં સુનાવણી યોજ્યા બાદ હાઇકોર્ટે આરોપીઓની આગોતરા જામીન અરજી ફગાવી દેવાનું વલણ અપનાવ્યું હતું. જેના પગલે પોલીસ માટે આરોપીઓની ધરપકડનો માર્ગ મોકળો થઈ ગયો છે. .